Jens Peter Svendsen, der går under tilnavnet Låsby-Svendsen, blev i går idømt flere bøder ved byretten i Hjørring.

Låsby-Svendsen har gennem længere tid haft et faldefærdigt hus på Erik Bannersgade i Brovst, som har været til fare for omgivelserne. Ved huset er sten og tagplader faldet ned fra husets tag. Låsby-Svendsen har fået flere advarsler fra Jammerbugt Kommunes, men han har ikke gjort noget ved problemet. Derfor blev han i går idømt en bøde på 10.000 kroner og dagbøder på 500 kroner. Låsby-Svendsen lover nu at gøre noget ved huset. - Det er det første hus som håndværkerne tager fat i, når vi omkring påske skal renovere en række huse, siger han til Nordjyske Stiftstidende. Det skriver Nordjyske Stiftstidende.